stanford-oval/wikipedia huggingface dataset:
KennyS
Ura > Menestysvuodet (2015–2017)

Shrub liittyi heinäkuussa 2015 Team EnVyUs -joukkueeseen. Joukkue tuli elokuussa toiselle sijalle erittäin merkittävästä ESL One Cologne 2015:sta. Joukkue voitti marraskuussa vuoden toisen major-turnauksen, DreamHack Open Cluj-Napoca 2015:n. Schrub valittiin turnauksen parhaaksi pelaajaksi 1,23 turnauskeskiarvollaan. Hän sai keskimäärin kierroksen aikana 0,79 tappoa ja kuoli 0,54 kertaa. Hän sai finaalissa 43 tappoa ja kuoli 26 kertaa, minkä seurauksena tullut 1,48 keskiarvo oli ylivoimaisesti koko finaalin korkein. Hänet valittiin edellisvuoden tavoin vuoden kuudenneksi parhaaksi pelaajaksi.
Joukkue aloitti vuoden 2016 voitolla Global eSports Cup - Season 1 -turnauksesta, ja Schrub valittiin turnauksen parhaaksi pelaajaksi. Hän sai finaalissa Team Dignitasta vastaan 67 tappoa ja kuoli 37 kertaa, mistä seurannut 1,54 keskiarvo oli hieman parempi joukkueen toisiksi parasta pelaajaa Vincent ”Happy” Schopenhaueria. Joukkue voitti syyskuussa Gfinity CS:GO Invitational -turnauksen, kun se kukisti Mouzin finaalissa karttavoitoin 3–0. Schrub valittiin vuoden 13. parhaaksi pelaajaksi.
Envy voitti vuoden 2017 ensimmäisen turnauksensa World Electronic Sports Games 2016:n ja sai 800 000 dollaria palkintorahaa. Schrub valittiin turnauksen parhaaksi pelaajaksi 1,22 turnauskeskiarvollaan. Hän sai keskimäärin 0,79 tappoa ja kuoli keskimäärin 0,60 kertaa kierroksella. Hän sai finaalissa Kinguinia vastaan tärkeän neljän tapon kierroksen. Yhteensä finaalissa Schrub sai 36 tappoa ja kuoli 23 kertaa, minkä seurauksena hänen finaalikeskiarvonsa oli 1,42. Hän vaihtoi G2 Esportsin joukkueeseen helmikuussa. Joukkue voitti nopeasti DreamHack Open Tours 2017 -turnauksen, kun se kukisti HellRaisersin finaalissa karttavoitoin 2–0. Schrub valittiin turnauksen parhaaksi pelaajaksi. Hän sai finaalissa neljän tapon AWP-kierroksen ja kolmen tapon puolustuskierroksen. Finaalissa hän sai 52 tappoa ja kuoli 33 kertaa, joten hänen finaalikeskiarvonsa oli ylivoimaisesti korkein 1,50. Seuraan merkittävän voittonsa G2 sai ESL Pro League Season 5 - Finals -turnauksesta kesäkuussa. Schrub valittiin jälleen turnauksen parhaaksi pelaajaksi, ja hänen turnauskeskiarvonsa oli 1,20. Hän sai keskimäärin 0,82 tappoa ja kuoli 0,60 kertaa kierroksen aikana. Joukkue voitti syyskuussa edelleen DreamHack Masters Malmö 2017 :n. Schrub valittiin jälleen turnauksen parhaaksi pelaajaksi 1,22 turnauskeskiarvollaan. Hänet valittiin vuoden seitsemänneksi parhaaksi pelaajaksi.
Ura > Viimeiset aktiivivuodet (2018–2023)

G2 sai hopeaa PLG Grand Slam 2018 -turnaukseta joulukuussa. Schrub oli finaalissa joukkueensa paras 1,09 keskiarvollaan ja oli ainoa, joka sai yli yhden keskiarvon. Joukkue sai pronssia World Electronic Sports Games 2018 -turnauksesta maaliskuussa 2019. Schrub sai hävityssä semifinaalissa Windigoa vastaan kaksi tärkeää kolmen tapon puolustuskierrosta. Yhteensä hän sai semifinaalissa 48 tappoa ja kuoli 41 kertaa, minkä myötä hän oli toisiksi paras pelaaja. Heinäkuussa joukkue voitti Good Game League 2019:n. Schrub sai finaalissa Trickediä vastaan 46 tappoa ja kuoli 34 kertaa. Joukkue voitti loppuvuodesta myös Champions Cup Finals -turnauksen ja sai hopeaa cs_summit 5:stä.
Joukkue sai helmikuussa 2020 hopeaa erittäin merkittävästä Intel Extreme Masters XIV - World Championship -turnauksesta. Schrub penkitettiin maaliskuussa 2021 joukkueen heikon menestyksestä johtuen loppuvuonna 2020 ja alkuvuonna 2021. Hän erosi joukkueesta marraskuussa 2022. Hän liittyi nopeasti Falconsin joukkueeseen. Schrub päätti kilpailullisen uransa toukokuussa 2023, kun joukkue epäonnistui Pariisin major-kilpailujen karsinnoissa.
Saavutukset > Tärkeimmät joukkuesaavutukset

| Sijoitus | Turnaus | Päivämäärä |
| --- | --- | --- |
| 01  | Intel Extreme Masters Season X - gamescom | 8. elokuuta 2015 |
| 01  | Gfinity Champion of Champions | 27. syyskuuta 2015 |
| 01  | DreamHack Open Cluj-Napoca 2015 | 1. marraskuuta 2015 |
| 01  | Global eSports Cup - Season 1 | 7. helmikuuta 2016 |
| 01  | World Electronic Sports Games 2016 | 15. tammikuuta 2017 |
| 01  | ESL Pro League Season 5 - Finals | 4. kesäkuuta 2017 |
| 01  | DreamHack Masters Malmö 2017 | 3. syyskuuta 2017 |
| 01  | Champions Cup 2019 | 12. joulukuuta 2019 |
| 01  – 03  | BLAST Premier: Spring 2020 Regular Season | 16. helmikuuta 2020 |
| 02  | Intel Extreme Masters XIV - World Championship | 1. maaliskuuta 2020 |
Saavutukset > HLTV TOP 20

| Vuosi | Sijoitus |
| --- | --- |
2013: 12.
2014: 6.
2015: 6.
2016: 13.
2017: 7.
Saavutukset > MVP

Esports Heaven: Birmingham
DreamHack 2014 Invitational II
IOS Pantamera
DreamHack Open London 2015
DreamHack Open Cluj-Napoca 2015
Global eSports Cup - Season 1
WESG 2016
DreamHack Open Tours 2017
ESL Pro League Season 5: Finals
DreamHack Masters Malmö 2017
Saavutukset > Muut

Sija 8. Thorin’s TOP 10 -arvioinnissa vuonna 2016.
Sija 4. Thorin’s TOP 10 -arvioinnissa vuonna 2017.
Yksityiselämä

Schrubin veli Cyril ”Windz” Michel on toiminut Overwatch-ammattilaisjoukkueen managerina.
Aiheesta muualla

Kuvia tai muita tiedostoja aiheesta kennyS Wikimedia Commonsissa
| --- | --- |
Pääsarja:   Counter-Strike  Condition Zero Deleted Scenes  Source  Global Offensive  Counter-Strike 2 
Spin-off-sarja:   Neo  Online  Nexon: Zombies  Online 2 
Kilpapelaaminen:   Luettelo Counter-Strike-turnauksista  Counter-Striken major-turnaukset 
Huomattavia pelaajia:   coldzera  dev1ce  flusha  GeT_RiGhT  GuardiaN  kennyS  olofmeister  s1mple  shox  ZywOo 
Huomattavia joukkueita:   Astralis  Cloud9  ENCE eSports  FaZe Clan  Fnatic  G2 Esports  Heroic  Mouz  Natus Vincere  Ninjas in Pyjamas  Virtus.pro  Vitality 
Liittyvää:   Valve Corporation  Gearbox Software  Ritual Entertainment  Turtle Rock Studios  Hidden Path Entertainment  Steam  GoldSrc  Source
Lalli Leipäjuusto

| Lalli Leonardo Laktoosi Leipäjuusto |
| --- | --- |

Kustantaja:  Brentwood Television Funnies
Ensiesiintyminen:  "Hanat auki!" (syyskuu 1993)
Viimeinen esiintyminen:  "Olipa kerran Marsissa, Osa 3" (2007)
Luoja(t):  Rick Ungar
Ääninäyttelijät:  William Morgan Sheppard
Suomenkieliset ääninäyttelijät:  Pepe Laaksonen (1. – 3. tuotantokausi) Arto Nieminen (vuoden 2006 sarjassa)
Henkilötiedot
Sukupuoli:  Mies
Hiukset:  Ei ole Tummansiniset (naamiossa) Sinivihreät (2006-sarjan naamiossa)
Silmät:  Tummansiniset
Pituus:  178 cm
Paino:  136 kg
Asuinpaikka:  Chicago & Pluto
Ammatti:  Leipäjuusto teollisuuden pääomistaja
Sukulaiset:  Isosisko, sisarenpoika
Infobox OKVirheellinen NIMI-arvo: 
Lalli Leonardo Leipäjuusto (engl. Lawrence Limburger) on kuvitteellinen päävastustajahenkilö Prätkähiiret-sarjassa. Rick Ungarin luoma hahmo teki ensiesiintymisensä vuonna 1993 Prätkähiiret-animaatiosarjan jaksossa Hanat auki!.
Hahmo

Plutolainen Leipäjuusto on koko nimeltään Lalli Leonardo Laktoosi Leipäjuusto. Nimensä hän on saanut limburger-juustosta (englanninkielisessä) ja suomeksi samannimisestä juustosta. Hän käyttää naamiota soluttautuakseen maanasukkaiden kanssa. Leipäjuusto on juonikas, kunnianhimoinen, kaksinaamainen ja egoistinen vastustaja. Hän sai tehtäväkseen kerätä luonnonvaroja maapallolta plutolaisille Plutoon mutta helppoa se ei ole, koska Prätkähiiret ovat aina estämässä hänen aikeensa. Leipäjuuston apuri on Professori Nuikki, joka pyysi myös muita vastustajia apuun, joita Leipäjuusto halusi tiettyihin tehtäviin. Hänen toinen apurinsa on Rasvanahka, joka on todella toivoton tapaus. Leipäjuusto on yrittänyt monta vuotta päästä Prätkähiiristä eroon, mutta hän aina epäonnistui siinä.
Epäonnistuttuaan turhan usein pääsemään eroon Prätkähiiristä hänen päällikkönsä Ylipäällikkö Camembert alensi Leipäjuuston ja pakotti hänet elämään Maassa loppuelämänsä. Leipäjuusto ihmetteli mitä tekisi elämällään. Hän joutui Nuikin kanssa Monttupomon orjaksi pudottuaan vahingossa hänen kuoppaansa. Vuosien jälkeen hän kohtasi uudelleen Prätkähiiret kuopassa, jonne Moto oli houkuteltu. Leipäjuusto yritti käyttää Motoa hyväkseen karatakseen Monttupomon orjuudesta.
Vapauduttuaan Monttupomon orjuudesta Leipäjuusto liittoutui Teuvo Tahkon kanssa varastaakseen uudistajat Plutolaisille, vaikka he edelleen kilpailivat toisiaan vastaan saadakseen Camembertin aseman ja toimittaakseen uudistajilla kaikki resurssit Plutolaisille. Kun he kohtasivat Camembertin ja tämän saattajat, he paljastuivat Kissatronien muodonvaihtajiksi (Kataliina Katti), (Hunajainen) ja (Catmiranda) valeasussa, joiden tehtävänä oli johdattaa heidät Prätkähiirten ja uudistajien luo. Leipäjuusto ja Tahko vangittiin Rami Palkin torniin, jossa heidät muutettiin uudistajalla akvaariokaloiksi. Kun Kissatronit ja Palkki oli kukistettu, Leipäjuusto ja Tahko nähtiin akvaariossa todistamassa Rasvanahan ottavan Palkin teollisuuden haltuunsa.
Apulaiset

Leipäjuustolla on kolme vakituista apulaista, joista Professori Nuikki luo hänelle keksintöjä ja auttaa häntä värväämään konnia eri tehtäviä varten. Mutantti on enimmäkseen Nuikin palveluksessa, kuin Leipäjuuston, mutta tarvittaessa auttaa Leipäjuustoa tehtävissä, jotka yleensä ovat ajoneuvon ajamista. Rasvanahka puolestaan toimii ensisijaisesti hiirien tuhoamisessa paikan päällä. Hänellä on myös omat joukkonsa, Hanttapulit, joiden kanssa Rasvanahka pyrkii pääsemään eroon Prätkähiiristä, Leipäjuuston käskystä.
Muissa medioissa > Videopelit

Biker Mice from Mars -videopelissä Leipäjuusto on pelattavana hahmona. Se on ajopelissä arvoltaan paras kilpailija yhdessä Vinskin kanssa. Peli julkaistiin Super Nintendolle vuonna 1994.
Lehigh’n yliopisto

| Lehigh’n yliopisto> Lehigh University |
| --- | --- |

Motto:  Homo minister et interpres naturae
Perustettu:  1865
Tyyppi:  Yksityinen
Säätiön varat:  888 miljoonaa dollaria
Rehtori:  Alice P. Gast
Henkilökunta:  597
Opiskelijoita:  4 720
Jatko-opiskelijoita:  2 116
Sijainti:  Bethlehem, Pennsylvania  Yhdysvallat
Osoite:  http://www.lehigh.edu
Maskotti:  Mountain Hawks
Lehigh’n yliopisto (engl. Lehigh University, ['liːhaɪ]) on yksityinen yliopisto Bethlehemissä, Pennsylvaniassa, Yhdysvalloissa. Sen neljä tiedekuntaa ovat sovelletut luonnontieteet, humanistis-luonnontieteellinen, kauppatieteet ja kasvatustieteellinen.
Historia

Lehigh’n yliopiston perusti vuonna 1865 liikemies Asa Packer. Pörssiromahdus vuonna 1893 oli vakava isku yliopiston taloudelle. Tämän vuoksi yliopisto sanoutui virallisesti irti episkopaalisesta kirkosta, jotta voisi saada valtion rahoitusta.
Urheilu

Lehigh’n virallinen urheilujoukkue on tunnettu nimellä Lehigh Mountain Hawks vuodesta 1995. Patriot Leaguen jäsenenä yliopisto kilpailee NCAA:n ensimmäisessä divisioonassa 25 urheilulajissa. Se tunnetaan kilpailustaan Lafayette Collegen kanssa.
Aiheesta muualla

Lehigh’n yliopiston viralliset sivut
Wikimedia Commonsissa on kuvia tai muita tiedostoja aiheesta .
Kiso (1920)

| Kiso / 木曾 |
| --- | --- |
 Kiso

Aluksen vaiheet
Rakentaja:  Mitsubishi, Nagasaki
Kölinlasku:  10. elokuuta 1918
Laskettu vesille:  14. joulukuuta 1920
Palveluskäyttöön:  3. lokakuuta 1921
Tekniset tiedot
Uppouma:  5 588 t (kuiva) 5 926 t (kuormattu)
Pituus:  158,6 m (vesiraja) 162,1 m (kokonaispituus)
Leveys:  14,2 m
Syväys:  4,8 m
Koneteho:  90 000 shp
Nopeus:  36 solmua
Miehistöä:  450
Aseistus
Aseistus:  7 × 140 mm/50 type 3 -tykkiä 2 × 80 mm/40 type 3 -ilmatorjuntatykkiä 8 × 533 mm torpedoputkea 58 × miinaa
Kiso (jap. 木曾) oli Keisarillisen Japanin laivaston Kuma-luokan kevyt risteilijä toisessa maailmansodassa.
Valmistus

Alus tilattiin Mitsubishin Nagasakin telakalta. Sen köli laskettiin 10. elokuuta 1918 ja alus laskettiin vesille 14. joulukuuta 1920. Alus otettiin palvelukseen 3. lokakuuta 1921.
Leah Remini

| Leah Remini |
| --- | --- |

Henkilötiedot
Koko nimi:  Leah Marie Remini
Syntynyt: 15. kesäkuuta 1970 (ikä 54)  Brooklyn, New York
Näyttelijä
Aktiivisena:  1988–
Merkittävät roolit:   Stacey Carosi (Saved by the Bell) Carrie Heffernan (Kellarin kunkku)
Aiheesta muualla
www.leahremini.com
IMDb 
Elonet
Leah Marie Remini (s. 15. kesäkuuta 1970 Brooklyn, New York) on yhdysvaltalainen näyttelijä.
Elämäkerta

Reminin isä on George Remini, jolla on sisilialainen tausta. Hänen äitinsä Vicki Marshall on juutalainen ja tällä on itävaltalainen tausta. Hänen vanhempansa erosivat vuonna 1977. Reminillä on yksi sisar ja neljä sisarpuolta. Hän kasvoi Bensonhurstin asuinalueella Brooklynissa.
Remini jätti koulunsa kesken 14-vuotiaana, minkä jälkeen hän työskenteli monissa eri tehtävissä, muun muassa tarjoilijana, autovakuutusten myyjänä ja puhelinmyyjänä.
Remini on ollut vuodesta 2003 lähtien naimisissa laulaja-näyttelijä Angelo Paganin kanssa. Parilla on yksi yhteinen tytär (s. 2004). Sekä parin häistä että lapsen syntymästä tehtiin televisiodokumentit, jotka esitettiin VH1-kanavan sarjassa (Inside)Out.
Remini on entinen skientologi. Hän jätti skientologiakirkon vuonna 2013 oltuaan sen jäsen kymmenien vuosien ajan. Nykyään hän on kärkäs skientologian kriitikko.
Elämäkerta > Ura

Hän teki ensimmäisen puheroolinsa televisiossa vuonna 1988 sarjan Head of the Class kolmannen kauden viidennessä jaksossa. Seuraavina vuosina hän vieraili lukuisissa eri televisiosarjoissa, muun muassa sarjoissa Who's the Boss? (kahdessa jaksossa vuonna 1989), Terveydeksi (Rhea Perlmanin esittämän Carla Tortellin tytär Serafina kahdessa jaksossa, joista ensimmäinen esitettiin vuonna 1991 ja jälkimmäinen 1993), Kuuma piiri (yhdessä jaksossa vuonna 1994) ja Frendit (yhdessä jaksossa vuonna 1995). Vuonna 1989 hänellä oli pääosarooli kesken ensimmäisen kauden lopetetussa Who's the Bossin spin-offissa Living Dolls ja vuonna 1991 hän esitti Stacey Carosia Saved by the Bell -sarjan kolmannella tuotantokaudella.
Vuosina 1997–1998 Remini esitti Terry Reynoldsia kaksi kautta esitetyssä (kahdeksan jaksoa ensimmäisellä kaudella ja kaksikymmentä toisella) tilannekomediasarjassa Fired Up. Sarjan päättymisen jälkeen hän sai vuonna 1998 Carrie Heffernanin roolin tilannekomediasta Kellarin kunkku, josta hänet parhaiten tunnetaan. Sarjan yhdeksäs ja viimeinen tuotantokausi valmistui vuonna 2007. Ensimmäinen teatterielokuva, jossa Remini esiintyi, oli Parhaassa iässä vuodelta 1996. Tämän jälkeen hän on esiintynyt myös elokuvissa Critics and Other Freaks, Follow Your Heart ja Old School.
Kellarin kunkun päättymisen jälkeen Remini on muun muassa toiminut yhtenä CBS:n The Talk -keskusteluohjelman juontajista vuosina 2010–2011 sekä näytellyt lyhytikäiseksi jääneessä tilannekomediasarjassa Family Tools (2013).
Televisio- ja elokuvaesiintymisten lisäksi Remini on toiminut myös Grace Nakimuran äänenä vuonna 1993 ilmestyneessä Gabriel Knight -sarjan videopelissä Gabriel Knight: Sins of the Fathers.
Aiheesta muualla

Leah Remini Internet Movie Databasessa. (englanniksi)
Konya Plummer

Konya Plummer
Konya Plummer (s. 2. elokuuta 1997) on jamaikalainen jalkapalloilija. Hän on pelipaikaltaan keskuspuolustaja. Hän on pelannut Jamaikan naisten maajoukkueessa vuoden 2019 MM-kilpailujen loppuun mennessä 20 maaottelua ja tehnyt niissä yhden maalin. Hän oli MM-kilpailuissa 2019 Jamaikan kapteeni ja pelasi joukkueen kaikki kolme ottelua alusta loppuun.
Plummer on pelannut Floridassa, Yhdysvalloissa Southeastern Universityn ja Keski-Floridan yliopiston joukkueissa.
Liekkivaahtera

| Liekkivaahtera |
| --- | --- |
 Liekkivaahtera Morris Arboretumissa Philadelphiassa Yhdysvalloissa.
Uhanalaisuusluokitus
 Elinvoimainen  
  
Tieteellinen luokittelu
Kladi::  Siemenkasvit
Kladi::  Koppisiemeniset
Kladi::  Aitokaksisirkkaiset
Lahko::  Sapindales
Heimo::  Saippuamarjakasvit Sapindaceae
Suku::  Vaahterat Acer
Laji::  truncatum
Kaksiosainen nimi
 Acer truncatum  Bunge (1833) 
Synonyymit
 Acer pictum var. truncatum (Bunge) Chin S.Chang (2001) 
Katso myös
   Liekkivaahtera Commonsissa 
Infobox OKVirheellinen NIMI-arvo: 
Liekkivaahtera eli liekki-idänvaahtera (Acer truncatum) on itäaasialainen vaahteralaji, jota käytetään myös koristepuuna. Laji on joskus yhdistetty idänvaahteraan (Acer pictum), joko muunnoksena (var. truncatum) tai Suomen Lajitietokeskuksen hyväksymässä luokittelussa alalajina (subsp. truncatum). Liekkivaahtera kasvaa yleensä lauhkean vyöhykkeen metsissä ja esiintyy Itä- ja Koillis-Kiinassa, Koreassa, Japanissa ja Sahalinissa.
Koné (Uusi-Kaledonia)

| Koné |
| --- | --- |

 fiKoné 
 21°04′01″S, 164°52′01″E 
Valtio:  Ranska
Merentakainen alue:  Uusi-Kaledonia
Provinssi:  Province Nord
Maantiede
Kokonaispinta-ala:  374 km² 
Väestö
Väkiluku (2019):  8 144
Väestötiheys:  22 as./km²
Muuta
Postinumero:  98860 ja 98859
 www.kone.nc 
Koné on kunta ja kaupunki Ranskalle kuuluvassa Uuden-Kaledonian erityisyhteisössä. Kunta sijaitsee Province Nordissa. Vuoden 2019 väestönlaskennan mukaan Konéssa on noin 8 140 asukasta.
Vuosien 1980–2016 tilastojen mukaan Konéssa on trooppinen ilmasto, lämpötilat ovat ympäri vuoden suhteellisen tasaisia ja pääasiassa välillä 16 °C–30 °C. Joulu-maaliskuussa on kuumaa ja kesä-elokuussa viileämpää mutta lämmintä. Sademäärät vaihtelevat paljon vuodenajan mukaan, joulu-huhtikuussa keskimääräinen kuukausittainen sadanta on yli 100 millimetriä ja elo-lokakuussa alle 50 millimetriä kuukaudessa.
Koné on Uuden-Kaledonian viidenneksi väkirikkain kunta. Vuoden 2014 väestönlaskennan mukaan kunnan 7 340 asukkaasta noin 81 prosenttia oli syntynyt Uudessa-Kaledoniassa, noin 1,4 prosenttia Ranskan Polynesiassa tai Wallis ja Futunalla, noin 11 prosenttia muualla Ranskassa ja noin kuusi prosenttia jossain muussa maassa. Noin 19 prosenttia kunnan väestöstä määritteli itsensä etnisesti eurooppalaiseksi, noin 54 prosenttia kanakiksi, noin 1,0 prosenttia wallisjafutunalaiseksi, noin 10 prosenttia useamman etnisen ryhmän sekoitukseksi ja noin 16 prosenttia joksikin muuksi tai jätti kertomatta.
Kismet (tietokoneohjelma)

| Kismet |
| --- | --- |
 Kismet 2.7.1
Kehittäjä:  Mike Kershaw (dragorn)
Kehityshistoria
Vakaa versio:  2.8.1 (24. kesäkuuta 2004) ja 2023-07-R1 (20. heinäkuuta 2023)
Tiedot
Ohjelmistotyyppi:  Snifferi
Alusta:  Linux, FreeBSD, NetBSD, OpenBSD, OS X, Windows
Ohjelmointikielet:  C++
Lisenssi:  GPL
Aiheesta muualla
https://kismetwireless.net
Kismet on snifferi, joka soveltuu WEP-suojauksen murtamiseen. Toiminta perustuu siihen, että ohjelma kaappaa IP-paketteja ja voi näin saada WEP-suojauksen avaimen selville. Ohjelma ilmoittaa epäonnistuneesta hyökkäyksestä esimerkiksi ”attack failed”. Jos hyökkäys onnistuu se ilmoittaa esimerkiksi ”key found:(87:97:67:43:)”. Avainta kysyttäessä se on ilman kaksoispisteitä: 87976743. WEP- ja WPA-suojauksen voi murtaa myös aircrack-ng:llä.
Kismet on GPL-lisensoitu vapaa ohjelmisto. Ohjelmasta on versiot Linux-, FreeBSD-, NetBSD-, OpenBSD- sekä OS X-tietokoneille. Myös Windowsille on rajattu oma versionsa.
Aiheesta muualla

Kismetin kotisivut (englanniksi)
Larry Drake

| Larry Drake |
| --- | --- |
 Larry Drake vuonna 1988.
Henkilötiedot
Syntynyt: 21. helmikuuta 1950 Tulsa, Oklahoma, Yhdysvallat
Kuollut: 17. maaliskuuta 2016 (66 vuotta) Hollywood, Los Angeles, Kalifornia, Yhdysvallat
Ammatti:  näyttelijä
Näyttelijä
Taiteilijanimet:  Levvy Drake
Aktiivisena:  1971–2016
Merkittävät roolit:  Benny Stulwicz (L.A. Law)
Palkinnot
 Emmy 1988 L.A. Law  1989 L.A. Law 
Aiheesta muualla
IMDb 
Elonet
Larry Drake (21. helmikuuta 1950 Tulsa, Oklahoma, Yhdysvallat – 17. maaliskuuta 2016 Hollywood, Los Angeles, Kalifornia, Yhdysvallat) oli yhdysvaltalainen kahdesti Emmy-palkittu näyttelijä, joka tunnettiin kenties parhaiten Benny Stulwiczin roolista televisiosarjasta L.A. Law. Näytelmäroolien lisäksi hän teki äänirooleja muun muassa Johnny Bravoon, Batman of the Futureen ja Justice Leagueen.
Drake löydettiin kuolleena asunnostaan 14. maaliskuuta 2016. Hänellä tiedettiin olleen terveysongelmia.
Aiheesta muualla

Kuvia tai muita tiedostoja aiheesta Larry Drake Wikimedia Commonsissa
Larry Drake TV.comissa (Arkistoitu – Internet Archive) (englanniksi)
Legacy: 1998–2014

| Legacy: 1998–2014 Lullacry |
| --- | --- | --- |

Kokoelmalevyn tiedot
 Äänitetty : 1998–2014
 Julkaistu: 9. toukokuuta 2014
 Formaatti: 2CD
 Tyylilaji: heavy metal, goottimetalli
 Kesto: 68.50
 Levy-yhtiö: Spinefarm
Lullacryn muut julkaisut
| Where Angels Fear 2012 | Legacy: 1998–2014 2014 |   |
Legacy: 1998–2014 on metalliyhtye Lullacryn tuplakokoelma-albumi, joka julkaistiin 9. toukokuuta 2014 levymerkillä Spinefarm Records. Se on samalla yhtyeen jäähyväisalbumi, joka sisältää vanhojen kappaleiden lisäksi bonusmateriaalia, kuten livekappaleita, ennen julkaisematonta materiaalia sekä yhden uuden kappaleen, ”Hell on High Heels”.
Kappaleet

| --- | --- |
 CD 1 Hell on High Heels – 3.29  Damn You – 3.12  Don’t Touch the Flame – 3.42  Alright Tonight – 3.25  Crucify My Heart – 3.44  Into Your Heart – 4.35  Be My God – 3.40  Fire Within – 3.30  King of Pain – 5.41  Sweet Desire – 4.12  Downwards – 4.10  Feel My Revenge – 4.47  Pitch Black Emotions – 3.18  Trust – 3.09  Thousand Suns – 4.40  Gone Are the Days – 4.22  The Autumn – 4.07 :  CD 2 To Every Heartache – 5.13  L.O.V.E. Machine – 3.52 (W.A.S.P. -cover)  Head Like a Hole – 4.28 (Nine Inch Nails -cover)  Unchain Me (Live in Studio 2001) – 3.45  Whisper in the Chaos '97 – 3.20  For Evermore (Live in Studio 1999) – 4.25  The Chant (Live in Studio 1999) – 4.35  I Don’t Mind (Live at Radio City 2001) – 3.56  Rain (Sweet Desire sessions) – 3.52  May the Times Change (Sweet Desire sessions) – 3.23  May the Times Change '97 – 3.21  My Life (Crucify demo sessions 2002) – 4.37  Crucify My Heart Pt. II (Piano version) – 4.16  Children of the Grave (Live at Tavastia 1999) – 3.51  All for Nothing (Live at Tavastia 1999) – 5.02  I Stole Your Love – 3.04 (KISS -cover)  Fool’s Journey – 3.50 (instrumentaali)
Arvostelut

Imperiumi.net:
Soundi:
Aiheesta muualla

Legacy: 1998–2014 Discogsissa. (englanniksi)
Albumi Legacy: 1998–2014 Encyclopaedia Metallum -sivustolla (englanniksi)
Lullacry
| --- | --- |
Studioalbumit:   Sweet Desire  Be My God  Crucify My Heart  Vol. 4  Where Angels Fear 
Kokoelmat:   Legacy: 1998–2014 
EP:t:   Fire Within
Kleerup

Andreas Kleerup vuonna 2013.
Andreas Kleerup, tunnettu sukunimellään Kleerup on ruotsalainen levytuottaja, rumpali, ja jäsen ruotsalaisessa yhtyeessä The Meat Boys.
Hän on tehnyt kappaleita yhdessä mm. Robynin, Titiyon, Lykke Li:n ja Cyndi Lauperin kanssa.
Kirk Baptiste

| Mitalit> Maa:   Yhdysvallat.Miesten yleisurheilu. Olympialaiset  | Mitalit> Maa:   Yhdysvallat.Miesten yleisurheilu. Olympialaiset  | Mitalit> Maa:   Yhdysvallat.Miesten yleisurheilu. Olympialaiset  | Maa:   Yhdysvallat> Miesten yleisurheilu. |
| --- | --- | --- | --- |
|  Hopeaa | Los Angeles 1984 | 200 metriä |  |
| Sisäratojen MM-kilpailut  | Sisäratojen MM-kilpailut  | Sisäratojen MM-kilpailut  |  |
|  Kultaa | Indianapolis 1987 | 200 metriä |  |
Kirk Renaud Baptiste (20. kesäkuuta 1962 Beaumont, Texas – 24. maaliskuuta 2022) oli yhdysvaltalainen pikajuoksija, 200 metrin olympiamitalisti ja sisäratojen maailmanmestari. Hän edusti aktiiviurallaan Santa Monica Track Clubia ja oli pituudeltaan 184 cm.
Baptiste saavutti Los Angelesin olympialaisissa 1984 hopeaa 200 metrillä ennätysajallaan 19,96. Hän voitti Yhdysvaltojen-mestaruuden 100 ja 200 metrillä 1985. Saman vuoden Canberran maailmancupissa hän oli 100 metrillä neljäs. Hän voitti sisäratojen maailmannestaruuden 200 metrillä Indianapolisissa 1987 ajalla 20,73.
Baptiste voitti 100 metrin juoksun Rooman Golden Galassa ja Brysselin Memorial van Damme -kilpailuissa 1984 sekä 200 metriä Memorial van Dammessa 1983 ja 1985, Weltklasse Zürichissä 1984 sekä Berliinin ISTAF-kilpailuissa 1985.
Henkilökohtaiset ennätykset > Ulkoradat

| Matka | Aika | Paikka | Päivä |
| --- | --- | --- | --- |
| 100 m | 10,11 | Indianapolis | 15. kesäkuuta 1985 |
| 200 m | 19,96 | Los Angeles | 8. elokuuta 1984 |
| 300 m | 31,70 | Lontoo | 18. elokuuta 1984 |
| 400 m | 45,63 | Walnut Creek | 25. huhtikuuta 1987 |
Henkilökohtaiset ennätykset > Sisäradat

| Matka | Aika | Paikka | Päivä |
| --- | --- | --- | --- |
| 200 m | 20,73 | Indianapolis | 8. maaliskuuta 1987 |